CELEX: 62020TA0643
Language: el
Date: 2021-05-19 00:00:00
Title: Υπόθεση T-643/20: Απόφαση του Γενικού Δικαστηρίου της 19ης Μαΐου 2021 — Ryanair κατά Επιτροπής (KLM· Covid-19) (Κρατικές ενισχύσεις – Κάτω Χώρες – Εγγύηση του Δημοσίου για δάνεια και κρατικό δάνειο μειωμένης εξασφάλισης υπέρ της KLM στο πλαίσιο της πανδημίας της νόσου COVID-19 – Προσωρινό πλαίσιο για τη λήψη μέτρων κρατικών ενισχύσεων – Απόφαση περί μη προβολής αντιρρήσεων – Απόφαση κηρύσσουσα την ενίσχυση συμβατή με την εσωτερική αγορά – Ενίσχυση που χορηγήθηκε προηγουμένως σε άλλη εταιρία του ίδιου ομίλου επιχειρήσεων – Υποχρέωση αιτιολογήσεως – Διατήρηση των αποτελεσμάτων της απόφασης)

5.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/22
            
         
      Απόφαση του Γενικού Δικαστηρίου της 19ης Μαΐου 2021 — Ryanair κατά Επιτροπής (KLM· Covid-19)
      (Υπόθεση T-643/20) (1)
      
      (Κρατικές ενισχύσεις - Κάτω Χώρες - Εγγύηση του Δημοσίου για δάνεια και κρατικό δάνειο μειωμένης εξασφάλισης υπέρ της KLM στο πλαίσιο της πανδημίας της νόσου COVID-19 - Προσωρινό πλαίσιο για τη λήψη μέτρων κρατικών ενισχύσεων - Απόφαση περί μη προβολής αντιρρήσεων - Απόφαση κηρύσσουσα την ενίσχυση συμβατή με την εσωτερική αγορά - Ενίσχυση που χορηγήθηκε προηγουμένως σε άλλη εταιρία του ίδιου ομίλου επιχειρήσεων - Υποχρέωση αιτιολογήσεως - Διατήρηση των αποτελεσμάτων της απόφασης)
      (2021/C 263/30)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ryanair DAC (Swords, Ιρλανδία) (εκπρόσωποι: F. C. Laprévote, V. Blanc, E. Vahida, S. Rating και Ι. Γ. Μεταξάς Μαραγκίδης, δικηγόροι)
      
         Καθής: Ευρωπαϊκή Επιτροπή (εκπρόσωποι: L. Flynn, S. Noë και C. Georgieva)
      
         Παρεμβαίνοντες υπέρ της καθής: Γαλλική Δημοκρατία (εκπρόσωποι: E. de Moustier και P. Dodeller), Βασίλειο των Κάτω Χωρών (εκπρόσωποι: J. Langer, επικουρούμενος από την I. Rooms, δικηγόρο), Koninklijke Luchtvaart Maatschappij NV (Amstelveen, Κάτω Χώρες) (εκπρόσωποι: K. Schillemans, H. Vanderveen και P. Huizing, δικηγόροι)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης C(2020) 4871 τελικό της Επιτροπής, της 13ης Ιουλίου 2020, σχετικά με την κρατική ενίσχυση SA.57116 (2020/N) — Κάτω Χώρες — COVID 19: Εγγύηση του Δημοσίου και κρατικό δάνειο υπέρ της KLM.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση C(2020) 4871 τελικό της Επιτροπής, της 13ης Ιουλίου 2020, σχετικά με την κρατική ενίσχυση SA.57116 (2020/N) — Κάτω Χώρες — COVID-19: Εγγύηση του Δημοσίου και κρατικό δάνειο υπέρ της KLM.
               
            
                  2)
               
               
                  Αναστέλλει τα αποτελέσματα της ακύρωσης της προμνησθείσας απόφασης έως ότου η Ευρωπαϊκή Επιτροπή εκδώσει νέα απόφαση βάσει του άρθρου 108 ΣΛΕΕ. Τα αποτελέσματα αυτά αναστέλλονται για περίοδο που δεν μπορεί να υπερβεί τους δύο μήνες από την ημερομηνία έκδοσης της παρούσας απόφασης σε περίπτωση που η Επιτροπή αποφασίσει να εκδώσει τη νέα απόφαση στο πλαίσιο του άρθρου 108, παράγραφος 3, ΣΛΕΕ και, περαιτέρω, για εύλογο χρόνο αν η Επιτροπή αποφασίσει να κινήσει τη διαδικασία του άρθρου 108, παράγραφος 2, ΣΛΕΕ;
               
            
                  3)
               
               
                  Η Επιτροπή φέρει τα δικαστικά έξοδά της καθώς και τα έξοδα στα οποία υποβλήθηκε η Ryanair DAC.
               
            
                  4)
               
               
                  Το Βασίλειο των Κάτω Χωρών, η Γαλλική Δημοκρατία και η Koninklijke Luchtvaart Maatschappij NV φέρουν τα δικαστικά έξοδά τους.
               
            
         (1)  EE C 423 τ 7.12.2020.